CELEX: C2004/284/28
Language: sk
Date: 2004-11-20 00:00:00
Title: Rozsudok Súdu prvého stupňa zo 14. septembra 2004 vo veci T-156/94: Siderúrgica Aristrain Madrid SL proti Komisii Európskych spoločenstiev (Zmluva ESUO — Hospodárska súťaž — Dohody a zosúladené postupy — Európsky výrobcovia trámov — Prisúdenie protiprávneho konania — Pokuta — Odvolanie — Vrátenie veci Súdu prvého stupňa)

20.11.2004   
            
            
               SK
            
            
               Úradný vestník Európskej únie
            
            
               C 284/14
            
         
      ROZSUDOK SÚDU PRVÉHO STUPŇA
   
   zo 14. septembra 2004
   vo veci T-156/94: Siderúrgica Aristrain Madrid SL proti Komisii Európskych spoločenstiev (1)
   
   (Zmluva ESUO - Hospodárska súťaž - Dohody a zosúladené postupy - Európsky výrobcovia trámov - Prisúdenie protiprávneho konania - Pokuta - Odvolanie - Vrátenie veci Súdu prvého stupňa)
   (2004/C 284/28)
   Jazyk konania: španielčina
   Vo veci T-156/94, Siderúrgica Aristrain Madrid SL, so sídlom v Madride (Španielsko), v zastúpení: A. Creus Carreras a N. Lacalle Mangas, advokáti, ktorí si zvolili adresu na doručovanie v Bruseli, proti Komisii Európskych spoločenstiev (splnomocnení zástupcovia: J. Currall a W. Wils, právna pomoc J. Rivas Andrés a J. J. Gutiérrez Gisbert, ktorí si zvoli adresu na doručovanie v Luxemburgu), ktorej predmetom je žaloba o neplatnosť rozhodnutia Komisie 94/215/ESUO zo 16. februára 1994 o postupe uplatnenia článku 65 Zmluvy ESUO o dohodách a zosúladených postupoch na ktorých sa zúčastňovali európski výrobcovia trámov (Ú. v. ES L 116, s. 1), Súd prvého stupňa (druhá rozšírená komora) v zložení: predseda komory J. Pirrung, sudcovia V. Tiili, A. W. H. Meij, M. Vilaras a N. J. Forwood; tajomník: B. Pastor, hlavný referent, vyhlásil dňa 14. septembra 2004 rozsudok, ktorého výrok znie:
   
               1)
            
            
               Pokuta, uložená žalobcovi na základe článku 4 rozhodnutia Komisie 94/215/ESUO zo 16. februára 1994 o postupe uplatnenia článku 65 Zmluvy ESUO o dohodách a zosúladených postupoch na ktorých sa zúčastňovali európski výrobcovia trámov, sa stanovuje vo výške 2 540 000 eur.
            
         
               2)
            
            
               Žalobca bude znášať 35 % vlastných trov a trov odporcu, ktoré vznikli v rámci konania pred Súdom prvého stupňa, vrátane konania o predbežnom opatrení ako aj trov, ktoré vznikli v rámci odvolacieho konania pred Súdnym dvorom. Odporca bude znášať 65 % vlastných trov a trov žalobcu, ktoré vznikli v rámci uvedených konaní.
            
         
      (1)  Ú. v. EÚ C 146 z 28.5.2004